ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-E.03.01-200469/7-2018

25.05.2018

*(место и датум)*

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/1020/2018 (588/2018), за набавку Карактеризација и категоризација (испитивање) отпада -ТЕНТ, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У одељку 4 - Обавезни услови за учешће у поступку ЈН наводите (између осталога) да је потребно да понуђач има важеће овчлашћење за испитивање отпада.  
  
**ПИТАЊЕ**: Да ли је потребно да понуђач буде и овлаштен за узорковање од стране надлежног министарства, обзиром да сте претходну јавну набавку доделили понуђачу који није би акредитован нити овлашћен за узорковање отпада?  
Мишљења смо (у складу са важећим прописима) да без правилног узорковања ни резултати испитивања не могу бити меродавни - што ће Вам потврдити и АТС!

**ОДГОВОР 1:**

У складу са чл.23 Закона о управљању отпадом (Сл.гласник РС 36/09, 88/10 и 14/16), испитивање отпада врше стручне организације и друга правна лица која су овлашћена за узорковање и карактеризацију према обиму испитивања за која су акредитована у складу са законом.

У складу са чл.24 Закона о управљању отпадом (Сл.гласник РС 36/09, 88/10 и 14/16), захтев за добијање овлашћења за испитивање отпада министарству може поднети стручна организација, односно акредитована лабораторија. Овлашћење за испитивање отпада издаје се решењем министра на период од четири године и може се обновити. Решење о овлашћењу за испитивање отпада објављује се у "Службеном гласнику Републике Србије". Поред тога, списак овлашћених Лабораторија за испитивање отпада налази се И на званичном порталу Министарства заштитте животне средине <http://www.ekologija.gov.rs/dozvole-obrasci/upravljanje-otpadom/spisak-ovlascenih-organizacija-za-ispitivanje-otpada/>**.**

Из наведеног може се закључити да Овлашћење за испитивање отпада обухвата узорковање и карактеризацију отпада, а посебно “Овлашћење за узорковање отпада” се не спомиње у Закону.

Како је Министарство заштите животне средине надлежно државна установа за издавање наведених овлашћења за испитивање отпада, ЈП ЕПС, огранак ТЕНТ, као Наручилац наведене услуге као доказ о испуњености наведеног услова узима искључиво документ издат од стране наведеног Министраства И објављено Решење о овлашћењу у "Службеном гласнику Републике Србије". Обим акредитације је корак који се по Закону разматра пре доделе наведеног овлашћења за испитивање од стране стручних служби у Министарству заштите животне средине.

У досадашњој пракси ЈП ЕПС огранак ТЕНТ, као наручилац, увек је ЈН додељивао понуђачу који је поседовао наведено овлашћење у форми прописаној чл.24 Закона о управљању отпадом (Сл.гласник РС 36/09, 88/10 и 14/16).

КОМИСИЈА

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)